**Приложение 1−Б**

 **Условия и ред за издаване на пропуски на превозни средства за зоните за сигурност с ограничен достъп**

 **I. Условия (критерии) и ред за издаване на пропуск образец „Постоянен за превозни средства”.**

 **1. Условия (критерии) за издаване:**

 а) да притежава ясни, отличителни белези (надписи) за принадлежност (надписите или да бъдат прикрепени табели с големина не по малка от 29 х 21 cm (А4), поставени на предния капак и/или страничните врати и/или стъкла);

 в) да притежава сигнална лампа за движение в страна-въздух при намалена видимост и в тъмната част на денонощието;

 г) да е с държавни контролни или инвентарни номера;

 д) да не е собственост на физическо лице;

 е) да има ежедневна оперативна необходимост за достъп до зона за сигурност или да участва пряко в обслужването на въздухоплавателното средство;

 **2. Ред за издаване:**

2.1. Пропуск образец „Постоянен за превозни средства” издава само ГД „ГВА”.

 2.2. За издаване на пропуск е необходимо да се подадат от летищния оператор, авиационния оператор, оператора по наземно обслужване, субекта или друга организация до органа, който издава пропуска, следните документи:

 а) придружително писмо;

 б) заявление по образец, попълнено и заверено от представляващия физическото или юридическото лице ( на оператора, организацията/ведомството или субекта);

 в) копие на свидетелство за регистрация (талон);

 г) копие от договор за лизинг/наем.

 Спесимен на подпис и печат на заявителите по 2.2 се предоставя и съхранява в офисите за издаване на пропуски. Спесимените се актуализират ежегодно в срок до 31 януари, както и при промяна на упоменатите в тях лица.

 2.3. Валидността на действащия образец пропуск „Постоянен” е две (2) години и четири (4) месеца.

 **II. Условия (критерии) и ред за издаване на пропуск образец „Временен за превозни средства”.**

 **1.** **Условия (критерии)** **за издаване на пропуск образец „Временен за превозни средства”:**

 а) да има оперативна необходимост за достъп, удостоверяваща се с договор или договорни отношения с оператор или субект;

 б) издава се само за едно летище;

 в) да притежава ясни, отличителни белези (надписи) за принадлежност (надписите или да бъдат прикрепени табели с големина не по малка от 29 х 21 cm (А4), поставени на предния капак и/или страничните врати и/или стъкла);

 г) да притежава сигнална лампа за движение в страна-въздух при намалена видимост и в тъмната част на денонощието;

 д) да е с държавни контролни номера или инвентарни номера;

 е) да не е собственост на физическо лице

 ж) За превозни средства, които имат договори за изпълнение на дейности за ограничено време, се издава пропуск **„Временен за превозни средства”**, за времето на изпълнение на съответната задача или за срока на договора, но не повече от 1 (една) година.

 2. Валидността на действащия образец пропуск **„Временен за превозни средства”** е до четири (4) години.

 Летищата определят периода, за който е валиден използвания образец и уведомяват писмено ГД ГВА, включително за датата, от която влиза в сила.

 **2. Ред за издаване на пропуск образец „Временен за превозно средство”**

 2.1. Пропуск образец „Временен за превозни средства” издават летищните оператори, по свой образец и заявление, предварително одобрени от ГД „ГВА” за контрагентите си, както и за операторите/субектите, ДП „РВД” и техните контрагенти, които оперират от тях;.

2.2.За издаване на пропуск е необходимо да се подадат от летищния оператор, авиационния оператор, оператора по наземно обслужване, субекта или друга организация до органа, който издава пропуска, следните документи:

 а) придружително писмо;

 б) заявление по образец попълнено и заверено от представляващия физическото или юридическото лице (на оператора, организацията/ведомството или субекта);

 в) копие на свидетелство за регистрация (талон);

 г) копие от договор за лизинг/наем

 **ІІІ. Процедури при изгубени, откраднати, повредени, невърнати и отнети пропуски**

 В случаите на изгубен, откраднат или повреден пропуск, се уведомява незабавно службата, която е издала пропуска.

 1. Изисквания за преиздаване:

* + Придружително писмо;
	+ Заявление по образец;
	+ Писмени обяснения от служителя;
	+ Становище от работодателя и предприети мерки за постигане на сигурността;

 Заплащане, съгласно чл. 117, т. 3в от тарифа № 5 за таксите на Министерство на транспорта, информационните технологии и съобщенията (МТИТС).

**ІV. Заплащане на изработените пропуски**

 1. Всички пропуски, изработени в офисите за издаване на пропуски се заплащат, съгласно тарифа № 5 на Министерство на транспорта, информационните технологии и съобщенията (МТИТС).

 Изключение по IV т. 1 се допуска за превозни средства на ГД ГВА, МВР, МТИТС, ДА НС и ГД ГП, които се ползват на съответното летище.

 **Документацията, свързана с издаване на пропуски образец „Постоянен“ се съхранява, съгласно утвърдената в ГД ГВА номенклатура на делата.**

**ЗАБЕЛЕЖКА:** Заявлението е публикувано в интернет страницата на ГД ГВА на адрес: www.caa.bg